พัฒนาพลังงานอย่างเข้าใจ ประเทศก้าวไปอย่างมั่นคง 

พัฒนาพลังงานอย่างเข้าใจ ประเทศก้าวไปอย่างมั่นคง
          ต้นเดือนธันวาคมที่ผ่านมา คณะกรรมการบริหารนโยบายพลังงาน (กบง.) ได้เห็นชอบกรอบแนวทางการจัดทำแผนพัฒนากำลังผลิตไฟฟ้าของประเทศไทย พ.ศ. 2558–2579 หรือ PDP 2015 ซึ่งสะท้อนแนวทางการสร้างความสมดุลทางพลังงานในทุกมิติ ทั้งการมีพลังงานหลักที่มั่นคง ไม่พึ่งพิงเชื้อเพลิงชนิดใดชนิดหนึ่งมากเกินไป และการพัฒนาพลังงานทดแทน เพื่อความยั่งยืนในระยะยาว
	หลักการในการจัดทำแผน PDP 2015 
1) สร้างความมั่นคงของระบบไฟฟ้า 
2) ระบบส่งไฟฟ้า รองรับการรับซื้อไฟฟ้าและพลังงานทดแทน 
3) กำลังผลิตไฟฟ้าสำรอง ร้อยละ 15 ของปริมาณการผลิตที่พึ่งได้ 
4) ส่งเสริมให้ภาคประชาชนมีส่วนร่วม ในการจัดทำแผนฯ 
5) ลดปริมาณ CO2 จากระบบผลิตและการใช้ไฟฟ้า ร้อยละ 20 จากปัจจุบัน
	          พลังงานหลัก หรือพลังงานฐาน เป็นพลังงานที่สามารถตอบสนองความต้องการไฟฟ้าต่อเนื่องตลอด 24 ชั่วโมง และมีราคาไม่แพง เพื่อรองรับการพัฒนาทางเศรษฐกิจ สังคม และการแข่งขันของประเทศ โรงไฟฟ้าประเภทนี้ ปัจจุบันเป็นโรงไฟฟ้าพลังงานความร้อนที่ใช้เชื้อเพลิงที่สามารถจัดหาได้อย่างต่อเนื่อง ในปริมาณมาก และราคาไม่สูง เช่น ก๊าซธรรมชาติ น้ำมันเตา ถ่านหิน หรือนิวเคลียร์
          พลังงานทดแทนและพลังงานทางเลือก เช่น ลม แสงอาทิตย์ ขยะ และชีวมวล เป็นพลังงานสะอาดและนำมาใช้ได้ไม่มีวันหมด ประเทศไทยมีเป้าหมายเพิ่มสัดส่วนพลังงานทดแทนในการผลิตไฟฟ้า จากร้อยละ 11 ในปัจจุบัน เป็นร้อยละ 20 ซึ่งตามแผนฯ ดังกล่าวนี้ จะทำให้มีการนำพลังงานทดแทนมาผลิตไฟฟ้าถึง 14,000 เมกะวัตต์ ของกำลังการผลิตไฟฟ้าในปี 2564 


เป้าหมายการใช้พลังงานทดแทน
	ประเภทพลังงาน
	แผน (MW)
	ปัจจุบัน (MW)

	แสงอาทิตย์
	3,000
	1,236

	ลม
	1,800
	251

	น้ำ
	324
	135

	ก๊าซชีวภาพ
	600
	290

	พืชพลังงาน
	3,000
	-

	ชีวมวล
	4,800
	2,366

	ขยะ
	400
	47

	พลังงานรูปแบบใหม่
	3
	-


ที่มา: กระทรวงพลังงาน
[image: http://www.egat.co.th/images/graph-09-12-57.png]
          แม้ว่า การพัฒนาพลังงานลมและแสงอาทิตย์ จะมีต้นทุนสูงกว่าพลังงานหลัก ซึ่งย่อมส่งผลกระทบต่อค่าไฟฟ้าไม่มากก็น้อย แต่ก็ได้สะท้อนให้เห็นว่า ประเทศไทยมีความก้าวหน้าและจริงจังในการสนับสนุนพลังงานที่เป็นมิตรต่อโลก และช่วยลดคาร์บอนไดออกไซด์ในการผลิตไฟฟ้า อย่างไรก็ตาม ไม่เพียงแต่ต้นทุนการผลิตเท่านั้น ข้อจำกัดและศักยภาพของแหล่งพลังงานประเภทต่าง ๆ เป็นอีกโจทย์สำคัญที่ต้องพิจารณาควบคู่กันไป
ข้อจำกัดของพลังงานทดแทน
[image: 20141213-A01-03]
          การเรียนรู้ข้อจำกัดของพลังงานแต่ละประเภททั้งพลังงานหลักและพลังงานทดแทน จะช่วยให้สามารถกำหนดสัดส่วน พื้นที่และปริมาณได้อย่างเหมาะสม เปรียบได้กับร่างกายของคนเรา ที่ต้องการทั้งอาหารหลักและวิตามินเสริม เพื่อการเจริญเติบโตและแข็งแรง เช่นเดียวกับพลังงานประเภทต่างๆที่จะต้องมีความสมดุล ควบคู่กันไป จึงจะทำให้เกิดประโยชน์สูงสุดต่อประเทศชาติ
ฝ่ายสื่อสารองค์การ, การไฟฟ้าฝ่ายผลิตแห่งประเทศไทย
ส่วนบนของฟอร์ม

